SOYA PRODUKTE - TODLERS | Health24
Posted by: MIKYLA | 2007/05/15
SOYA PRODUKTE - TODLERS
Ek het vandag gelees dat Soya melk vir babas baie nadelig is; veral soya in mince. Ek gebruik soya mince vir my baba wat 14maande is want sy eet nie gewone mince nie. Ek wil nou onmiddellik stop om dit vir haar te gee, maar is daar nou reeds skade aangerig?
Watter boek kan ek koop vir mealtime idees vir my baba?
Die kwessie van moontlike skadelike uitwerkings van sekere stowwe in sojaprodukte het veral betrekking op suigelinge wat eksklusief net sojamelk drink. Vir kleuters wat 'n gebalanseerde dieet inneem wat baie verskillende voedsels bevat, is dit nie eintlik ernstig nie. Jy noem net dat jou dogter gemaalde soja eet - drink sy ook sojamelk, en indien wel, hoekom? As sy bv vir koeimelk allergies of intolerant is, dan is sy op sojamelk aangewese vir baie van haar voedingstowwe, veral kalsium. As sy nie sojamelk drink nie, en wel allerhande soorte voedsel eet en 'n verskeidenheid drankies drink (melk, water, rooibostee) dan sal dit regtig nie skade doen as sy soms gemaalde soja eet nie. Kliek op 'Child' bo aan hierdie bladsy en dan op 'Nutrition' en kyk onder 'Diets for Toddlers' om te sien wat en hoeveel klein kinders behoort te eet. Jy behoort by 'n goeie boekwinkel soos Exclusive Books, resepteboeke vir kindermaaltye en -spyskaarte te kan vind.